A Bizottság 736/89/EGK rendelete

(1989. március 16.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában ismertetett árukat a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában felsorolt árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. március 16-án.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

+++++ TIFF +++++

1.Könnyű, bő szabású, kötött ruhanemű (100 % pamut), irányonként átlagosan legalább 10 szem található centiméterenként, amely a test felső részét borítja és derék alatt ér véget, gallér nélküli, kerekített nyakkivágása elől részlegesen nyitott, balról jobbra gombolható. Az ujja rövid és bő szabású, vége beszegett. A ruhanemű beszegett alján mindkét oldalon kb. 6 cm hosszú hasíték látható. A nyakkivágásnál kötött anyagból készült szegőszalag van. A háton a nyakkivágástól lefelé egy félkör alakú betét található. (Lásd a 395. sz. fényképet.) | 61051000 | A besorolást a Kombinált Nómenklatúra 1. és 6. általános értelmezési szabálya, a 61. árucsoporthoz tartozó megjegyzések 4. pontja, valamint a 6105 és a 61051000 KN-kód szövege határozzák meg. |

+++++ TIFF +++++

2.Könnyű, bő szabású, kötött ruhanemű (100 % pamut), irányonként átlagosan legalább 10 szem található centiméterenként, amely a test felső részét borítja és derék alatt ér véget. A gallér nélküli kerek nyakkivágás elől részben nyitott, balról jobbra gombolható, a ruhanemű hosszú ujjú. A nyakkivágás, az ujjak vége és a ruha alja beszegett. (Lásd a 394. sz. fényképet.) | 61061000 | A besorolást a Kombinált Nómenklatúra 1. és 6. általános értelmezési szabálya, a 61. árucsoporthoz tartozó megjegyzések 4. pontja és a 6106 és 61061000 KN-kód szövege határozzák meg. Lásd még a 6106 KN-kódhoz tartozó, ingekre és ingblúzokra vonatkozó magyarázatot. |

+++++ TIFF +++++

3.Könnyű, bő szabású, kötött ruhanemű (100 % pamut), irányonként átlagosan legalább 10 szem található centiméterenként, amely a test felső részét borítja és derék alatt ér véget. A gallér nélküli, kerekített, elől részben nyitott nyakkivágás balról jobbra gombolódik. A ruhanemű ujjatlan, a nyakkivágásra és a karkivágásra kötött anyagot varrtak. Alja beszegett. (Lásd a 396. sz. fényképet.) | 61061000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó megjegyzések 4. pontja, valamint a 6106 és a 61061000 KN-kód szövege határozzák meg. Lásd a 6106 KN-kódhoz tartozó, ingekre és ingblúzokra vonatkozó magyarázatot. |

--------------------------------------------------